b'\n_START_ARTICLE_\nDiazotiranje\n_START_PARAGRAPH_\nDiazotiranje je kemijska reakcija aromatskih aminov s hladno du\xc5\xa1ikasto kislino (HNO\xe2\x82\x82), v kateri nastanejo arilne diazonijeve soli s splo\xc5\xa1no formulo [Ar-N\xe2\x82\x82]\xe2\x81\xbaX\xe2\x81\xbb. Reakcijo je leta 1858 odkril Peter Griess, ki je kasneje odkril tudi ve\xc4\x8d reakcij diazonijevih soli._NEWLINE_Diazonijeve soli v trdni obliki so zelo nestabilne, zato se obi\xc4\x8dajno ne izolirajo iz reakcijske zmesi, ampak se reakcija nadaljuje, na primer s pripajanjem anilinov ali fenolov, tako da nastanejo azo spojine.'